tomron87/hebrew-wikipedia-sentences-corpus huggingface dataset:
רמות ההתמקדות וההתרחבות של האלגוריתם, וכמו כן מידת האיזון בין שני המרכיבים, נקבעות על ידי מידת האקראיות וערכי הפרמטרים.
יעילותו ודיוקו של האלגוריתם תלוי ביחס ההתמקדות-התרחבות :
כאשר ו- הם פרקי הזמן המנוצלים לתהליך ההתמקדות ולתהליך ההתרחבות, בהתאמה.
חשיבותו של יחס התמקדות-התרחבות מוביל לפיתוח המודל התאורטי הבא, עבור המקרים הדו-ממדיים והתלת-ממדיים: אלגוריתם חיפוש המתמקד במרחב פתרונות קטן בעל רדיוס הנמצא במרחב פתרונות שרדיוסו , כאשר , ניתן למידול על ידי תהליך דיפוזיבי איטי המתואר על ידי מערכת המשוואות הסטוכסטיות הדיפרנציאליות הבאות:
כאשר הוא קבוע הדיפוזיה, ו- הם תוחלות הזמן שנוצלו לתהליך ההתמקדות ולתהליך ההתרחבות, בהתאמה, ו- הם תוחלות זמני ההגעה למטרה בתהליך ההתמקדות ובתהליך ההתרחבות, בהתאמה, ו- הוא קצב החיפוש הממוצע.
תחת ההנחה שקצב החיפוש זהה בכל הצעדים, פרק הזמן המינימלי הדרוש לכל אחד מהשלבים הוא:
כאשר , מתקבל יחס ההתמקדות-התרחבות האופטימלי:
התוצאות לעיל קבילות עבור המקרה הדו-מימדי, ושלא קיימות תוצאות כלליות עבור יותר מ-3 ממדים.
דוגמה - מציאת יחס התמקדות-התרחבות אופטימלי של הילוך איזוטרופי
נדגים את חישוב יחס ההתמקדות-התרחבות במקרה דו-ממדי של הילוך אקראי איזוטרופי, כלומר, במצב שבו מתקיים:
כאשר הוא קבוע הדיפוזיה ו- הוא אורך הצעד של המהלך בכל איטרציה.
במקרה שבו נקבל מתוצאה (1):
מכאן ניתן להסיק שבמקרה זה, יש להשקיע זמן רב יותר בשלב ההתרחבות מאשר בשלב ההתמקדות.
דוגמה - מציאת יחס התמקדות-התרחבות אופטימלי של פונקציית גל עומד
נדגים את חישוב יחס ההתמקדות-התרחבות במקרה של פונקציית גל-עומד:
פונקציה זו מאופיינת במספר גדול של נקודות קיצון מקומיות, ובעלת מינימום גלובלית יחידה בנקודה בתחום כאשר ו- .
נקבע ש- , ומכיוון ש- , נובע ש- , ועבור נקבל:
מכאן ניתן להסיק, שבהפעלת האלגוריתם על פונקציית גל-עומד, על האלגוריתם להשקיע 80% מזמן החיפוש בהתרחבות ו-20% מזמן החיפוש בהתמקדות, על מנת לבצע את החישוב בזמן אופטימלי.
הטבלה הבאה מתארת רצף של חמישה ניסויים, בהם מופעל אלגוריתם הגחליליות למציאת מינימום עבור פונקציית גל-עומד, כאשר , , , ו- משתנה.
קל להבחין שהתוצאה המדויקת ביותר מתקבלת כאשר - הבחנה אמפירית המתלכדת עם הטענה התאורטית.
אלגוריתם החיפוש-לסירוגין אשר הוצע על ידי בניצ'ו אטאל עבור ממדים גבוהים יותר, מתבסס על היחסים האסימפטוטיים הבאים, המתקבלים באמצעות אקסטרפולציה:
כאשר הוא זמן החיפוש הכולל הממוצע.
הודגם אמפירית כי בממדים גבוהים, אלגוריתם הגחליליות יעיל בהרבה מן האלגוריתם הנ"ל, אך לא נמצא מודל תאורטי המסביר את תוצאות הניסוי.
מקדם האקראיות מווסת את מידת האקראיות של מהלכי הגחליליות.
כיוון שהפחתה הדרגתית של מידת האקראיות תאפשר מניעה של התכנסות לאופטימום מקומי, התכנסות מהירה תתקבל עבור
כאשר ו- הוא מקדם אקראיות התחלתי.
סימולציות מראות שהתכנסות יעילה במיוחד מתקבלת עבור , , , כאשר הוא סדר הגודל הממוצע של פתרונות הבעיה.
סיבוכיות האלגוריתם היא , כאשר הוא מספר האיטרציות ו- הוא מספר הגחליליות.
עבור גדול יחסית, ניתן להחליף את הלולאה הכפולה בלולאה יחידה, ולמיין את מידת המשיכה של הגחליליות באמצעות אלגוריתם מיון השוואתי.
במקרה זה, סיבוכיות האלגוריתם היא .
בשני המקרים, הסיבוכיות ליניארית ב- .
להלן מספר האיטרציות שנדרשו לפתרון בעיות אופטימיזציה עבור שלוש פונקציות מרכזיות, בטווח נתון, וכתלות במספר הממדים של הפונקציה ().
בעיבוד תמונה, קוונטיזצייה וקטורית המשמשת לדחיסה דיגיטלית של תמונות ורגיסטרציה של תמונות קשיחות.
במתמטיקה, אופטימיזציית ערכים עצמיים של מערכות איזו-ספקטרליות ואופטימיזצייה פרמטרית עבור מכונת וקטורים תומכים.
בהנדסת מבנים, אופטימיזציית בבעיות מרובות משתנים.
במדעי המחשב, פתרון יעיל לבעיית הסוכן הנוסע ולבעיות תחביר סמנטיות.
בכימיה, ניתוח מצבי שיווי משקל.
בביולוגיה, ניבוי של מבני חלבונים.
אופטימוס פריים הוא דמות בדיונית מזיכיון הרובוטריקים, הכולל סדרות טלוויזיה, אנימציה, סרטי קולנוע, קומיקס וצעצועים, ועוסק במאבק בין שתי סיעות רובוטים חייזריים משני צורה, כאשר בני האדם בתווך.
פריים הוא מנהיג הרובוטריקים, סיעה של רובוטים משני צורה מכוכב הלכת סייברטרון.
הרובוטריקים הטובים (Autobots במקור) מנהלים מלחמה מתמשכת נגד סיעה יריבה של רובוטים הנקראים "שקרניקים" (Decepticons במקור) ונגד מנהיגם האכזר מגהטרון.
אופטימוס פריים מתואר כמנהיג אמיץ, חזק, חכם ורחום, שכל תכליתו היא לעזור לסביבתו.
הוא מתואר כבעל חוש גבוה לצדק ויושר והקדיש את חייו להגנת כל החיים באשר הם, בעיקר תושבי כדור הארץ.
ברוב גלגוליה של הדמות, אופטימוס פריים משנה צורה למשאית סמי-טריילר קנוורת' בעלת קבינה שטוחה.
בתוך החזה שלו מצוי חפץ עתיק שנודע בשם מטריקס המנהיגות של הרובוטריקים (או "מטריקס היצירה"), שנישא בידי כל מנהיגי הרובוטריקים.
לפי הנרטיב של היקום, אופטימוס פריים הוא האחרון שנולד לשלושה עשר הרובוטריקים המקוריים של שושלת פריים.
הניצוץ שלו דמה מאוד לזה של אביו הרוחני פרימוס.
הוא היה המתווך ובעל החזון שבחבורה, ותואר לרוב כדמות חברית רגועה, מעוררת השראה ומחשבה וכן מאחדת בדעותיה.
היה זה הניצוץ הייחודי שלו והביטחון הרב ש"כולם הם האחד" שאיפשר לשושלת פריים להתאגד יחדיו נגד יוניקרון, מביא הכאוס.
כאשר טרגדיה הביאה לסופה של תקופת שושלת פריים ולקיומם של צאצאים פחותים מהם, אופטימוס פריים בחר להיוולד מחדש בבאר כל-הניצוצות כאחד מהם.
כעת כשכל זיכרון חייו הקודמים נמחק, פריים נטל את השם אוריון פקס וחיפש את דרכו בעולם החדש, כמו כל רובוט אחר.
לבסוף הוא מצא את מקומו כפקיד מידע פשוט (פועל נמל בסדרת האנימציה) והיה מרוצה מעבודתו.
הוא תמיד התנגד לאי-שוויון ששרר בקרב הסייברטרונים, ולאחר שקיבל השראה מקריאתו של גלדיאטור בשם מגהטרונוס להפיכה בסדר החברתי של סייברטרון, נקט עמדה נגד מערכת הקאסטות הרודנית שערערה את החופש של כל החיים התבונתיים בסייברטרון.
הוא לא היה מודע לכך שמדריכו אלפא טריון, הארכיביסט הראשי של סייברטרון, היה אחד משלושה עשר הרובוטריקים הראשונים אשר ידע את הסוד החבוי בפקיד המידע.
ברגע שפקס ומגהטרון גילו שלא היה ביניהם משותף ממה שחשבו, פקיד המידע הנחות קודם בידי המועצה השלטת והפך לפריים הבא.
עם השגתו של מטריקס המנהיגות, אוריון פקס הפך לאופטימוס פריים פעם נוספת, זכרונו שב אליו והוא עלה לשלטון כדי להנהיג את אנשיו.
במהלך המאות, אובדן ומלחמות גרמו לו להיראות לרוב כרציני ותקיף.
אולם מתחת לפני השטח, אכפת לו מאוד מנתיניו וחבריו הקרובים ביותר יכולים להסתמך על החמימות והאדיבות שלו.
הוא גם חש צער עמוק על אובדן חבר ללחימה ושביב של תקווה על כך שניתן להצילו.
את דמותו של אופטימוס פריים מדבב בעיקר פיטר קאלן, שדיבב אותו בסדרה המקורית.
בעקבות הפקת סרט הלייב אקשן "רובוטריקים", קאלן שב לדבב אותו בסרטי ההמשך ובסדרות נלוות כדוגמת "רובוטריקים פריים".
בשנת 2021 השיקה חברת Robosen צעצוע אספנות של אופטימום פריים שהוא למעשה מיני-רובוט ניתן לתכנות שיכול לשנות צורה בעצמו, לפי פקודה קולית.
לפי סדרת האנימציה, אופטימוס פריים החל את חייו לפני תשעה מיליון שנים - עידן הזהב של סייברטרון - כפועל נמל פשוט וחסר הגנה בשם אוריון פקס.
בתקופה זו הופיעו רובוטים מסוג חדש, שהיו בעלי יכולת תעופה ושאותם פקס העריץ.
כאשר מגהטרון מנהיגם פנה אליו בעניין שימוש במחסני הנמל, פקס הנאיבי נתן לו גישה למחסנים, אך הוא וחבריו הקרובים נפצעו באורח אנוש לאחר שמגהטרון וכוחותיו פשטו על המחסן כדי להשיג את האנרג'ון שמאוחסן שם.
המטוסטריקים האבודים בזמן חיפשו עזרה ולקחו את אוריון פקס ואת חבריו לרובוט העתיק אלפא טריון, שהשתמש בהם כנושאי מחקר לתהליך בניה מחדש שהוא פיתח מתצורה שברירית וחלשה לחזקה וכזו שמותאמת לקרב.
עם סיום הבניה מחדש, אוריון פקס הפך לאופטימוס פריים, הראשון בזן חדש של רובוטריקים לוחמים.
אופטימוס נטל את המנהיגות בעוד מלחמת האזרחים בסייברטרון פרצה, ונותר בעמדה זו למשך תשעה מיליון שנים.
בתור מנהיג, אופטימוס הוביל משלחת לחיפוש אחר מקורות אנרגיה חדשים שיפיחו חיים מחדש בכוכב חסר האנרגיות.
מעט לאחר שיגורה של חללית "התיבה", השקרניקים דלקו בעקבותם בחללית "הנמסיס" שלהם ועלו על סיפונם.
בקרב המתחולל, תאוצת הכובד של הכוכב הקרוב משכה את חלליותיהם.
חללית הרובוטריקים התרסקה בהר געש, בעוד חללית השקרניקים נפלה למעמקי האוקיינוס השקט, והרובוטים נכנסו למצב של הקפאת חירום.
ארבעה מיליון שנים לאחר מכן, בשנת 1984 לפי זמן כדור הארץ, התפרצות געשית העירה את מחשב הספינה, טלטראן-1, לחיים.
המחשב הפעיל מחדש את השקרניקים, ותכנת אותם עם מערכת הסוואה בהתאם לצורות הקיימות בכדור הארץ.
כמתנת פרידה, סטארסקרים ירה לעבר חללית הרובוטריקים וגרם למפולת סלעים.
הרעידות מהמפולת הפילו את אופטימוס לתוך קרן השחזור של הספינה, והוא חזר לחיים.
המלחמה פרצה מחדש, והפעם על כדור הארץ.
במהלך עשרים השנים הבאות, השקרניקים הצליחו להשתלט על כל סייברטרון ואילצו את הרובוטריקים לפעול מתוך עיר הרובוטריקים על כדור הארץ ושני ירחי סייברטרון.
בשנת 2005, כפי שתואר ב"רובוטריקים: הסרט", פריים שלח יחידות לכדור הארץ מבסיס הירח 1 כדי להשיג מקורות אנרגיה להתקפה על סייברטרון.
אולם, השקרניקים למדו על התוכנית והשתמשו במעבורת כדי לתקוף את עיר הרובוטריקים.
פריים נענה לקריאת מצוקה ועזר לכוחות הקרקע.
בקרב אחרון נגד מגהטרון, פריים ספג פציעות אנושות אך לא לפני שהדף את כוחות השקרניקים.
פריים העביר את מטריקס המנהיגות לאולטרה מגנוס ויצא מכלל פעולה.
במהלך הסרט, המטריקס נפל להישג ידיו של גלבטרון (מגהטרון המחודש), ונלקח חזרה בידי הוט-רוד, שהפך למנהיג הרובוטריקים הבא, רודימוס פריים.
גופו של אופטימוס פריים נקבר במאוזוליאום ענקי בחלל, יחד עם רובוטריקים נופלים אחרים.
בשנת 2006, גופו הושחת והוחייה מחדש בידי הקווינטסונס בניסיון לפתות את הרובוטריקים למלכודת בחלל ולהשמידם.
המטריקס טיהר את פריים מהשפעת הקווינטסונס, והוא הורה לרובוטריקים להתפנות מהמקום בזמן שהוא הטיס את ספינת החלל הנושאת את מטען הנפץ לכיוון השמש הקרובה.
לפי הפרק האחרון בעונה השלישית, גופו של פריים נחלץ בעזרתם של שני מדענים שניות לפני הפיצוץ.
כאשר ספינתם עזבה, היא כוסתה בנבגים סולאריים, שמעוררים רגשות זעם ודחפי שיגעון בכל יצור חי שבא עמם במגע, ואשר השתחררו עם פיצוץ השמש.
בשנאתם הרבה לרובוטריקים, שני המדענים בנו מחדש את אופטימוס פריים ותכננו להשתמש בגופו ככלי קיבול לנבגים הסולאריים כדי להשמידם.
כשלא יכלו להחיותו מחדש, הם השתמשו בגופו של פריים כדי לפתות את הרובוטריקים למעבדה.
כש"מגפת השנאה" החלה להתפשט ברחבי הגלקסיה, הרובוטריק סקיי לינקס הצליח לשבות קווינטסון שהחזיר את אופטימוס פריים לחיים.
פריים ציפה את עצמו בשכבת הגנה, והצליח להשיב את מטריקס המנהיגות מרודימוס.
בעזרת הכוח והחוכמה המרוכזים במטריקס, הוא הצליח להשמיד את מגפת השנאה.
בעקבות שחרור האנרגיה של המטריקס, פריים החל לסבול בשנת 2007 מחזיונות שהתריעו על שינוי גדול בסייברטרון.
אותם אירועים החלו עם גנבת המפתח לחדר אנרגיית הפלזמה, ופריים התייעץ עם אלפא טריון בתוך וקטור סיגמא.
התגלה שמחשב-העל החל רצף אירועים שיאתחלו מחדש את עידן הזהב של סייבטרון.
כשחדר אנרגיות הפלזמה נפתח ואיים להפוך את שמש הארץ לסופרנובה, ספייק ויטוויקי ותושבי נבולון שנקלעו לקונפליקט הצליחו לספוג את עודף האנרגיה הסולארית ולהחיות מחדש את סייברטרון.
כעת שהשקרניקים סולקו מסייברטרון ותושבי נבולון היו חופשיים משלטון רודני, סייברטרון החל בעידן זהב של שלום ושגשוג תחת שלטונם של אופטימוס פריים והרובוטריקים.
כאשר סדרת האנימציה של הרובוטריקים הגיעה לסיומה בשנת 1987 לאחר הפרק בשלושת החלקים, תהליך ההפקה המשיך ביפן עם שלוש סדרות ספין אוף.
הראשונה שבהן, "רובוטריקים: אדוני הראש" (Transformers: Headmasters), התעלמה מעלילת Rebirth.
כעת כשהשקרניקים הובסו, הרובוטריקים היו ביחסים קרובים יותר לתושבי כדור הארץ.
הם גם החלו בקולוניזציה של עולמות אחרים.
הראשון שבהם היה אתניה ואופטימוס פריים בחר להיות מוצב בו.
מעט לאחר מכן התברר שהשלכות שחרור האנרגיה של המטריקס כדי לרפא את מגפת השנאה היו מרחיקות לכת יותר ממה שאופטימוס ציפה לו.
ללא המטריקס שישמש כגורם מאזן, חישוביו של מחשב-העל וקטור סיגמא התערערו.
השקרניקים חזרו כדי לנצל זאת, ותקפו את סייברטרון כדי להשיג שליטה על מחשב-העל.
פריים לקח יחידת חיילים שתעזור בקרב על הכוכב, וכשאדוני הראש של הרובוטריקים הגיעו והטו את הקרב לטובתם, הוא החליט להיכנס לעומקו של סייברטרון ולייצב את וקטור סיגמא בכל מחיר.
כשהרובוטריקים חיפשו אחר המטריקס בכדור הארץ, אופטימוס פריים חיפש אחר וקטור סיגמא והודרך על ידי רוחו של אלפא טריון בנבכי הקטקומבות של הכוכב.
בהגיעו אל מחשב-העל הוא גילה שהשקרניקים סייקלונוס וסקורג' חסמו את דרכו.
באותו רגע מגיע הוט-רוד עם המטריקס ומפעיל את וקטור סיגמא.
המטריקס שינה את צורתו של הוט-רוד לרודימוס פריים, ובפעם הראשונה שני הפריימים נלחמו זה לצד זה כדי להביס את גלבטרון.
לפני שרודימוס יכל להכניס את המטריקס לווקטור סיגמא כדי ליצבו, אופטימוס פריים התמזג לתוך המחשב והשיב את האיזון על כנו כדי להציל את הכוכב.
וכך, אופטימוס פריים הקריב את עצמו מספר פרקים לאחר שיבתו לחיים.
אופטימוס פריימל (מלשון Primal, קדמוני), מנהיג סיעת המאקסימלים בסדרות האנימציה התלת־ממדית "מלחמות החיות" ו"מכונות חיות", הוא אינו אופטימוס פריים המקורי.
פריימל הוא אחד מצאצאיהם המאקסימלים של הרובוטריקים, שלקח את השם כדי לכבד את שמו של פריים.
אותו דבר גם תקף למגהטרון של אותה תקופה.
לפני שהחלה סדרת האנימציה, חברת הסברו חזתה את פריים ואת מגהטרון בצורת החיה שלהם, אולם אחרי שהסדרה החלה השתנתה התוכנית והעיצובים השונים של הדמויות - כמו לוחית הפנים החצויה לשניים של פריימל שחושפת פה - מראים על כך.
למרות הכל, אופטימוס פריים ומגהטרון היו הסיבה העיקרית להתחלתן של מלחמות החיות.
מלחמות החיות נערכו בכדור הארץ הפרהיסטורי, והובילו בסופו של דבר לגילוייה של ספינת "התיבה" הקבורה בהר הגעש.
מגהטרון מנהיג הפראניקים ניסה לשנות את ההיסטוריה על ידי השמדת אופטימוס פריים, ששהה עדיין במצב הקפאה על סיפון "התיבה", וזאת בעקבות הוראתו של מגהטרון המקורי.
מגהטרון קיווה שהדבר יבטיח את ניצחונם של השקרניקים במלחמה הגדולה ובסופו של דבר לשלטונם האולטימטיבי של הפראניקים - צאצאם של השקרניקים - על סייברטרון.
מגהטרון שחרר את מלוא עוצמת הנשק שו על פניו של אופטימוס פריים, מה שהביא לפציעות אנושות, אך אופטימוס פריימל לקח את הניצוץ של פריים לתוך גופו כדי להגן עליו מפני טראומה בזמן שפציעותיו נרפאו.
הגברת הכוח שנגרמה מחיבור הניצוץ של פריים למטריקס שינתה את פריימל לצורת טרנס-מטאל בשם "אופטימל אופטימוס", הכוללת שלושה שינויי צורה (למטוס, רכב שטח וגורילה).
עם תום התיקונים, הניצוץ של פריים חודש, והוא הופעל לזמן קצר בטרם שקע שוב בהקפאה.
בעיבוד המחודש מהמאה ה-21 של חברת הקומיקס Dreamwave Productions להמשכיות המקורית של הדור הראשון, אופטימוס פריים החל את דרכו כמארכב מידע בשם אופטרוניקס, או אוריון לחבריו הקרובים.
לאחר שהבחין ברשומות על קרב שבו מנהיג הרובוטריקים סנטינל פריים נהרג בידי מגהטרון, הוא זומן למועצת הזקנים ונודע לו שמטריקס המנהיגות בחר בו להיות המנהיג הבא של הרובוטריקים.
עם קבלת המטריקס, הוא הורה על פינוי הרובוטריקים מסייברטרון.
הוא התכוון להניח לשקרניקים לנפשם, אך בעקבות קרב עם מגהטרון בקרקעית הכוכב, בנוסף לחזיונות של המטריקס, הוא קיבל דחף ללחום עבור ביטחון עולם ביתו.
כאשר חברת IDW Publishing קיבלה את הזכויות לסדרה, כותב הקומיקס המקורי של מארוול קומיקס סיימון פורמן נשכר כדי לפקח על ליין הקומיקס, והוא החליט שהמשכיות הדור הראשון זקוקה לאתחול מחודש ומודרני, כדי שימשוך קהל קוראים עכשווי.
המשכיות זו קובעת שאופטימוס פריים הוא המנהיג הנוכחי של צבא רובוטריקים שמפוזר בכל רחבי הגלקסיה ביחידות קטנות, ואשר מנהל מלחמה חשאית נגד יחידות הסתננות של שקרניקים על עולמות עשירים במחצבים.
המיני סדרה "מביא הסערה" (Transformers: Stormbringer) מסבירה שעולם הבית של הרובוטריקים, סייברטרון, הוא עולם מת שנחרב כתוצאה מאסון עתיק שנגרם בידי מלחמת הרובוטריקים בשקרניקים.
פריים נאלץ לחבור אל יריבו הוותיק מגהטרון כדי לסיים את החורבן.
בסדרה עצמה, התערבותם של ג'טפייר והטכנוטריקים במזימה של בלדג'יאון השקרניק מתריעה בפני אופטימוס את האפשרות שהאסון הסייברטרוני יתחיל מחדש ויתפשט לעולמות אחרים.
פריים קורא ליחידת "ההורסים" (Wreckers) ונפגש עמם על קרקעית סייברטרון, בדיוק בזמן לחזות בחזרתה של ישות בשם ת'נדרווינג, שמשחקת תפקיד מרכזי בגרימתו של האסון.
כוחם המשולב של פריים, ההורסים, ג'טפייר, השקרניקים שמונהגים בידי הפראניקים ויחידת סנטוריונים מזדקנים בקושי מצליחים להוציא את ת'נדרווינג מכלל פעולה.
הקבצים שבלדג'יאון השיג מביאים את אופטימוס לכדור ארץ, היכן שסיעת רובוטריקים של פראול גילתה שיחידת הסתננות של סטארסקרים עקפה נהלים סטנדרטים לאחר שגילתה סוג חדש של אנרג'ון.
סוג זה מתברר כאותו אחד שבלדג'יאון השתמש בו כדי להחיות מחדש את ת'נדרווינג, ששכב בתרדמת למשך עידנים לאחר האפוקליפסה.
סטארסקרים השתמש באנרג'ון המיוחד כדי לנסות לחתור תחת מנהיגותו של מגהטרון, כפי שתואר במיני סדרה "רובוטריקים: הסתננות".
במיני סדרה "רובוטריקים: הסלמה" (Transformers: Escalation), מגהטרון מתעמת עם פריים כשהוא מתודלק בידי האנרג'ון המיוחד, ומתגבר עליו.
הרובוטריקים מאמינים שהמנהיג שלהם מת, והם מנסים לקנות את הוט-רוד החדש.
פריים העביר את התודעה שלו לזיכרון גיבוי שבסמי-טריילר שלו וייעץ להם לנצל את החולשה שבאנרג'ון המיוחד, ולשתק את השקרניקים על ידי ניהול מתקפה כוללת על מגהטרון וניתוק אספקת האנרג'ון שלהם.
אופטימוס פריים, באמבלבי, ג'אז, פראול וראטצ'ט הופיעו בסדרת "רובוטריקים/האוונג'רס החדשים", קרוסאובר של חברת IDW עם מארוול קומיקס משנת 2007.
במיני סדרה "רובוטריקים: נגע" (Transformers: Infestation), אופטימוס פריים מוביל את באמבלבי, דריפט, קאפ, פראול, ראטצ'ט ווילג'ק כשספינת חלל סייברטרונית מתרסקת בלאס וגאס.
בספינה זו נמצאים גלבטרון, סייקלונוס, סקורג' ועדר זומבים מיקום אחר.
גלבטרון מנסה להשתלט על מנהיגות הרובוטריקים ואחרי שנלחם בהם מסביר את משימתו להילחם בנגע הזומבים.
וילג'ק מפעיל מגן אנרגיה על העיר כדי לתחום את הנגע למשך 24 שעות.
ביקום של סדרת האנימציה "רובוטריקים: רובוטים במסווה", אופטימוס פריים משנה צורה למשאית כיבוי אש.
הוא מדובב על ידי ניל קפלן בסגנון דומה לקולו של פיטר קאלן.
בשל שמו בדיבוב היפני, "כבאית", מגזין Wired דירג את דמותו של פריים מסדרה זו כאחת מהדמויות המגוחכות ביותר בזיכיון הרובוטריקים.
ביקום זה, אופטימוס פריים ואחיו אולטרה מגנוס נוצרו באותו זמן בידי אלפא טריון, אך כשפריים נבחר לשאת את המטריקס, מגנוס חש שמתעלמים ממנו ושמר על טינה ממושכת נגד אחיו.
מאוחר יותר, אופטימוס פריים רודף אחר מגהטרון לכדור הארץ בניסיון למנוע ממנו לבזוז את משאבי הטבע של העולם.
צוות הרובוטריקים הנאמן של פריים מתעמת רבות עם הפראניקים של מגהטרון, ועוצרים את מזימותיו בעזרתו של קוג'י, בן אנוש שאביו נחטף בידי הפראניקים.
פריים וקוג'י פיתחו יחסי חברות חזקים, למרות שפריים האשים את עצמו בחטיפת אביו של קוג'י.
אופטימוס הוכיח את אומץ ליבו במקרים רבים כמו לחימה תת-ימית בסקיי-בייט והצלת סיידברן ממלכודת הפראניקים.
מאוחר יותר, כשמגהטרון סרק מכלית למצב שינוי צורה, אופטימוס זינק והציל את הנהג.
כתוצאה מכך, המכלית, פריים והנהג נסרקו שלושתם יחדיו.
בעזרת אנרגיית הניצוץ של מגהטרון שתשלים את החיבור נולד סקורג', אחיו התיאום האפל של אופטימוס פריים.
תחינותיו של אופטימוס כדי שסקורג' יזכור את נאמנותו המקורית לרובוטריקים נפלו על אזניים ערלות.
לאופטימוס היו דאגות אחרות כאשר בהמשך מגיע מגנוס מתוך כוונה לקחת לרשותו את המטריקס בכל מחיר, שהוא האמין ששייך לו.
פריים סירב להילחם נגדו ונפצע אנושות.
מגנוס עקב אחריו עד לאי מדברי, שם העמיד פנים שכוונתו טובה אך למעשה רצה לספוג את המטריקס לתוך עצמו.
במהלך הקרב, שני האחים התמזגו לדמותו של אומגה פריים.
באמצעות החיבור הזה ביניהם, מגנוס יכול היה לתעל את כוחו של המטריקס ולטעון את כוחם של השניים לתצורות רובוטים חדשות.
למרות שמגנוס נותר עצמאי וסירב לקחת פקודות מאחיו, עם הזמן היריבות בין השניים התפוגגה והוא עזר לרובוטריקים על ידי התמזגות עם פריים בקרבות עם הפראניקים והשקרניקים.
במהלך הקרב האחרון עם צורתו החדשה של מגהטרון, גלבטרון, שני האחים התפייסו לבסוף.
יחדיו, הם התמודדו מול גלבטרון בגרעין הכוכב והביסו אותו אחת ולתמיד.
בגרסה היפנית של הסדרה לא קיים מטריקס מנהיגות יחיד אלא מספר רב, כאשר כל אחד משתייך לרובוטריק רם-דרג אחר.
מגנוס מחזיק כבר במטריקס משלו ומבקש להעצים את כוחו.
בסדרת "רובוטריקים ארמדה", אופטימוס פריים חולק בתפקיד הפרוטגוניסט יחד עם ראד, אלכסיס, קרלוס, סטארסקרים והוט שוט.
לדמותו ישנם מספר קווי דמיון לגרסאות מיקומים החלופיים, ביניהם אצילות נפש ורצון חזק להגן על כל בני האדם בכדור הארץ.
בגרסה זו, שני הצדדים הלוחמים אינם מחפשים אחר אנרג'ון אלא גזע קטן של רובוטים משדרגי כוחות בשם מיניקונים.
אופטימוס מוביל את צבא הרובוטריקים שלו כדי לעצור את מגהטרון מלהשיג את הכוח שלהם לעצמו.
בהופעתו הראשונה בסדרה, אופטימוס נראה כמו אופטימוס פריים המקורי מהדור הראשון עד שהוא מעתיק את עצמו עם עיצוב סמי-טריילר.
מעט לאחר מכן הוא משיג את שותפו המיניקון, מצת.
הקבינה של המשאית מתנתקת כדי להפוך לאופטימוס עצמו, בעוד הטריילר הופך לעמדת קרב אותה מפעילים אופטימוס וכמה מהמיניקונים.
אופטימוס יכול להתמזג גם עם עמדת הקרב שלו למצב סופר רובוט, כאשר יחד עם מצת הוא יכול לירות לייזרים חזקים.
בנוסף, אופטימוס יכול להתמזג עם ג'טפייר ו/או אוברלוד לתוספת כוח.
בגלגול זה של הדמות, אופטימוס פריים מציג גישה כמעט קסנופובית לגבי תיקשור עם תרבויות אחרות, בהאמינו שקשר שכזה יכול לגרום ליותר נזק מאשר תועלת.
כתוצאה מכך, הוא אוסר על הרובוטריקים להתערב בענייניהם של תושבי כדור הארץ, ולוסיטרון ועולם הג'ונגל במהלך חיפושיהם אחר מפתחות כוכב הסייבר.
גישה זו השתנתה במידה רבה כשאופטימוס הבין שהדרך היחידה להשיג את מפתחות הסייבר מולוסיטרון ואנימטרוס הייתה ללכת לפי החוקים שלהם.
בשלושת הסרטים הראשונים, אופטימוס פריים מסוגל לשנות צורה למשאית מסוג פיטרבילט 379 בעלת קבינה ארוכה, בניגוד לעיצוב המקורי מהדור הראשון.
בסרט "רובוטריקים 3: אפלת הירח", אופטימוס משיג טריילר בסגנון הדור הראשון לפני שמשנה צורה למשאית אבטיפוס מסוג וסטרן סטאר 5700. בתחילת הסרט הרביעי, הוא משנה צורה למשאית מסוג מארמון משנת 1973, ולאחר מכן למשאית וסטרן סטאר 4900 פנטום.
סטייה נוספת מהדור הראשון היא עיטורי להבות אדומות על גוף קבינה כחול.
למרות השוני בעיצובים, אופטימוס שמר על מספר מאפיינים מהדור הראשון, כמו רובוטים אחרים.
מאפיינים אלה כללו בית חזה אדום, רגליים כחולות, לוחית הפנים והאזניים המחודדות המפורסמות.
לוחית הפנים נסוגה לאחור ויכולה לחשוף פה.
לפי נרטיב הסיפור של הסרטים והקומיקס המבוסס עליהם, אופטימוס פריים עמד בראש מחלקת המדעים של סייברטרון אשר חקרה את הניצוץ לפני עידנים, וקיבלו הגנה מצבאו של המגן העליון מגהטרון.
כשמגהטרון הושחת בידי "הנופל", אופטימוס גילה שהוא האחרון בשושלת פריים, שהוסתר כשהנופל השמיד את שושלת היוחסין שלהם.
בתגובה לכך שמגהטרון ניסה להשיג ידו על הניצוץ ולכבוש עולמות אחרים, אופטימוס נטל את המנהיגות על הרובוטריקים ואסף אותם כדי להילחם בצבאו של מגהטרון, השקרניקים.
באותה אובססיביות שמגהטרון מבקש להשיג את מטרתו, כך אופטימוס היה מסור למטרתו לעצור אותו, אפילו במחיר חייו, במחיר עולמו ואף במחיר אנשיו.
בהוראתו, הניצוץ שוגר לחלל, ובכך גזר על סייברטרון מוות איטי ועל אנשיו חיי נוודות.
הקורבנות שהוא עשה השפיעו רבות על הניצוץ שלו, אך היה צורך לעשותם בלית ברירה.
הוא מכיר את השאיפות החבויות בניצוץ של מגהטרון, ואסור להן לעולם לראות את אור היום.
חיים צריכים להישמר הרחק מאיום הרודנות של מגהטרון בכל מחיר.
האובססיביות הזו להבסתו של מגהטרון גזלה מאופטימוס חלק מהאידיאליזם שלו, ואישיותו הכנה ואכפתית קיבלה פן כמעט חסר רחמים.
פריים בגרסה זו אינו מאמין בהזדמנויות נוספות ומוכן לשקול כל פעולה שתוביל לניצחון, לרבות הקרבת הקרובים אליו.
אחרי שהגיע לכדור הארץ וסרק צורה של משאית פיטרבילט, אופטימוס הציג את עצמו ואת חייליו לפני סאם ויטוויקי ומיקאלה ביינס והסביר את הסיבה לשמה הגיע לעולם שלהם.
בסופו של הסרט, הוא שולח מסר לתוך החלל ומזמין את כל הרובוטריקים להצטרף אליהם.
בסרט השני, אופטימוס מוביל את הרובוטריקים ברדיפה אחר שאר השקרניקים שנותרו ברחבי העולם, ומשתף פעולה עם צוות הלחימה האנושי NEST.
הוא גורם נזק גדול למגהטרון ומשמיד את אדונו, "הנופל", שהיה למעשה מנהיג השקרניקים המקורי.
הדבר מאלץ את מגהטרון ואת סטארסקרים לסגת.
בסרט השלישי, אופטימוס מסייע ליחידת NEST בלחימתם נגד שוק-וייב בצ'רנוביל.
הוא מגלה שבני האדם הסתירו את דבר גילויה של ספינת חלל סייברטרונית על הירח, בה נמצא קודמו בתפקיד, סנטינל פריים.
אופטימוס מגן על סנטינל פריים ממנהיגי העולם, אך סנטינל פריים בוגד בו וכורת ברית עם השקרניקים.
עם הבסתם של השקרניקים וסיומה של המלחמה, אופטימוס והרובוטריקים מקבלים את כדור הארץ בתור ביתם החדש.
בסרט הרביעי, הרובוטריקים מוצאים את עצמם נרדפים אחרי שבני האדם לא סומכים עליהם יותר, ואופטימוס פריים צריך לאחד מחדש את כוחות הרובוטריקים הנותרים כשצייד הראשים הסייברטרוני לוקדאון מצטרף ליחידה ממשלתית שמטרתה ללוכדם ולהשמידם.
בסדרת ההנפשה משנת 2008, אופטימוס פריים היה באקדמיית הרובוטריקים יחד עם סנטינל פריים ואליטה-1. כשאליטה-1 הולכת לאיבוד בכוכב שנשלט על ידי חייזרים דמויי עכביש, הוא מאשים את עצמו בכך שהשאיר אותה מאחור, והיא נהרגת לכאורה בהתפוצצות ספינת שקרניקים המלאה באנרג'ון.
סנטינל לא סולח לאופטימוס על כך שאופטימוס איבד אותה.
הדבר גורם לאופטימוס לנשור מהלימודים.
אולם, סנטינל פריים מושך בכמה חוטים כדי שאופטימוס ישמש כקפטן בצוות הצלה של גשר חלל שכולל יוצא מלחמה ותיק בשם ראטצ'ט ושני חניכי אקדמיה בשם באמבלבי ובולקהד.
ניתן לאופטימוס פיקוד על ספינת חלל, שהיא מצב שינוי הצורה של אומגה סופרים הענק.
הסדרה מתחילה כשאופטימוס וצוותו אוספים רובוט נינג'ה בשם פראול ונשלחים לאסוף פסולת מגשר חלל.
הם נתקלים בניצוץ ומותקפים בידי ספינת הקרב של מגהטרון, "הנמסיס".
באמצעות בוגדנותו של סטארסקרים, מגהטרון נפגע וספינת הרובוטריקים מתרסקת בכדור הארץ בתחילת המאה ה-21. לאחר ששהו בהקפאה למשך 50 שנים בימת אירי, הרובוטריקים מתעוררים בדטרויט בעתיד הקרוב.
הם מוצאים בני אדם שזקוקים לעזרה והופכים לגיבורי העיר לאחר ניסוי שהשתבש של סאמדק טכנולוגיות.
במהלך הקרב על מציאת הניצוץ, אופטימוס יוצא מכלל שימוש לאחר שהביס את סטארסקרים ומוחזר לחיים בידי סארי סאמדק ומפתח הניצוץ שלה.
בפרק הכפול "סוף משחק", ראטצ'ט בונה לאופטימוס מנשא סילון כדי לעזור לו בקרב עם השקרניקים.
בנוסף ניתן לו הפטיש של מגנוס, אם כי בהתחלה אופטימוס לא רצה להשתמש בו בהתחשב בעבר שלו עם אולטרה מגנוס.
הוא לומד להשתלט על כוחו של הפטיש במהלך הקרב עם מגהטרון, שעד כה המעיט בערכו ואפילו לא התייחס אליו בשמו.
אופטימוס חס על חייו של מגהטרון ואומר שלא מגיעה לו הדרך הקלה למות.
הוא חוזר לסייברטרון יחד עם הרובוטריקים בספינת החלל של אומגה סופרים ומוכרז כגיבור כשהוא נושא על חזהו את מטריקס המנהיגות.
בסדרת התלת-ממד משנת 2010, אופטימוס פריים הוא מפקד צבאי ותיק שהיה שני בפיקוד אחרי זטה פריים, שנפל בקרב.
לפני עידני עידנים בסייברטרון, אופטימוס היה ארכיביסט היסטורי בספריית העיר איאקון תחת השם אוריון פקס.
באמצעות מחקר ההיסטוריה של סייברטרון, אוריון למד על חוסר הצדק החברתי באוכלוסייה.
הוא קיבל השראה מגלדיאטור שנטל את השם של אחד מ-13 הפריימים המקוריים, מגהטרונוס.
מגהטרונוס ניסה להתחיל מרד במטרה להפיל את השלטון הנוכחי ולקחת את תואר הפריים.
אולם, אוריון הטיף אידאולוגיה אחרת שאומרת שאלימות היא אינה הדרך להשגת צדק.
הוא הופיע בפני מנהיגי סייברטרון ושכנע אותם שדרוש שינוי.
בעקבות כך, מגהטרונוס שינה את שמו למגהטרון, ניתק את קשריו עם אוריון והחל את המלחמה הגדולה שהשמידה את סייברטרון.
מעט לאחר מכן, אוריון ערך מסע למעמקי סייברטרון והוענק לו מטריקס המנהיגות בידי פרימוס, יוצר הרובוטריקים.
אחרי שסייברטרון הפך לכוכב שומם וחסר חיים, הוא ומגהטרון המשיכו את הקרב המתמשך שלהם בכדור הארץ, שם מגהטרון נעלם למשך שלוש שנים.
פריים והרובוטריקים שתחת פיקודו (ראטצ'ט, ארסי, באמבלבי, בולקהד וקליף ג'אמפר) קיבלו מקלט על כדור הארץ בידי ממשלת ארצות הברית אם הם ישמרו על העולם מפני השקרניקים.
אולם, בפרק הפתיחה השקרניקים חוזרים, הורגים את קליף-ג'אמפר ושמים למטרה את בני האנוש ג'ק, מיקו ורפאל.
מגהטרון גם הוא חוזר וכמעט הורג את אופטימוס ואת ראטצ'ט בעזרת אנרג'ון אפל ועדר של גופות סייברטרונים שהוחיו מחדש.
בקרב בינו לבין מגהטרון על גשר חלל שנועד להעביר צבא אלמתים לכבוש את הארץ, אופטימוס מתגבר על מגהטרון ומותיר אותו למות בעוד הרובוטריקים משמידים את הגשר.
אולם, אופטימוס מתוודה בפני ראטצ'ט שהוא עדיין מתאבל על מותו של מגהטרון מאחר שהיה לו ניצוץ של תקווה שניתן להחזירו לצד הטובים.
בזמן היעדרותו של מגהטרון, הרובוטריקים נאלצו להתעמת עם השקרניקים בראשותו של סטארסקרים, שהתגלה כאויב עקשן, וכן נגד ארגון אנושי שאובססיבי לחיפוש אחר טכנולוגיות מתקדמות, בראשותו של סילאס המושחת.
כשאופטימוס נפל קורבן לווירוס שאיים על חייו ואשר נוצר בידי מגהטרון, באמבלבי וארסי גילו את גופתו של מגהטרון בספינת החלל של השקרניקים כאשר חיפשו אחר תרופה.
באמבלבי נכנס למוחו של מגהטרון כדי למצוא את התרופה, ולמרות שהדבר הוביל לריפויו של אופטימוס, מגהטרון ניצל זאת כדי לחזור לעולם החיים.
אופטימיזציה הרמונית (מִטּוּב תֹּאַם) - היא תת-תחום של אופטימיזציה מתמטית המנצלת את המחזוריות החבויה במבני נתונים ובגרפים תחת אילוצים נתונים.
מטרתה לפרק כל תמורה יחידה למחזורים זרים על מנת לתאר את מרחב הפתרונות.
מטבע הדברים, אופטימזציה הרמונית נוחה לשימוש בבעיות בהן יש למזער פונקציות מטרה מרוכבת, שכן בבעיות מחזוריות ישנה חשיבות רבה לפאזה.
אם היא העתקה ליניארית שמיוצגת על ידי מטריצה לפי בסיס סדור של התחום של , אז הוא מרחב וקטורי הקואורדינטות של הגרעין לפי , ושני המרחבים איזומרפיים.
אופטימיזציה הרמונית מנצלת את מרחב למזעור פונקציית המטרה.
אלגוריתמי האופטימיזציה ההרמונית נפוצים בשלב העיבוד המקדים של הנתונים בתחומי הלמידה החישובית והבינה המלאכותית, תחומים שהפכו לפופולריים בשנים האחרונות.
שימוש באלגוריתמים מסוג זה נמצא יעיל כאשר קיימת התאמה לאופי הקלט הגולמי ואלגוריתם הלמידה.
אחד השימושים הנפוצים של אלגוריתמי האופטימיזציה ההרמונית הוא פירוק מסד הנתונים לאופנים עצמיים ראשונים (המכילים את המידע הגלום במסד הנתונים) ואופנים עצמיים משניים (רעש), באמצעות אלגוריתמים המשמשים לחיפוש בגרף - כגון DFS.
את הרעש ניתן לסנן באמצעות טכניקות פשוטות לסינון רעשים.
מלבד הכנת מסד הנתונים לפני תהליך הלמידה, אלגוריתמי אופטימיזציה הרמונית משמשים אף כטכניקה להורדת מימד, בשל יכולתם להטיל את מסד הנתונים על גבי מספר קטן של רכיבים.
אופוריה היא סדרת נעורים אמריקאית שנוצרה על ידי התסריטאי והמפיק היהודי-אמריקאי סם לוינסון, המבוססת באופן רופף על הסדרה הישראלית באותו השם שנוצרה על ידי רון לשם, דפנה לוין וטמירה ירדני.
הסדרה עלתה לשידור ב-16 ביוני 2019. בישראל, הסדרה משודרת ב-HOT, yes, וסלקום tv.
עונה שלישית של הסדרה נמצאת בפיתוח והצילומים צפויים להתחיל בינואר 2025
ב-7 בנובמבר 2025 פורסם כי העונה השלישית צפויה לצאת באפריל 2026.
חייה של רו (זנדאיה), נערה נרקומנית הסובלת מהפרעה דו־קוטבית, שהשתחררה לאחרונה ממוסד גמילה, משתנים ללא הכר כשהיא פוגשת את ג'ולס, נערה טרנסג'נדרית שעברה לעיר אחרי גירושי הוריה ומחפשת מקום להשתייך אליו.
במקביל, הסדרה גם עוקבת אחרי חייהם של חברי כיתתה של רו: נייט, מאדי, קאסי, קאט ולקסי; ומגוללת את התנסויותיהם עם סקס, סמים, חברות, אהבה וטראומה.
זנדאיה - רו בנט, נערה בת 17 ונרקומנית לשעבר שמתקשה להישאר מפוכחת ולמצוא את מקומה בעולם.
רו מאובחנת עם הפרעה טורדנית כפייתית (OCD), הפרעה דו קוטבית (מאניה דיפרסיה) ודיכאון.
האנטר שפר - ג'ולס ווהן, נערה טרנסג'נדרית חדשה בעיר.
היא מתמודדת עם פגיעה עצמית ובילדותה חלתה במחלת נפש.
ג'ייקוב אלורדי - נייט ג'ייקובס, ספורטאי מוכשר, בעל נטיות פסיכופתיות וחם מזג שמסתיר ומתקשה להתמודד עם חוסר הביטחון המיני שלו.
אלכסה דמי - מדלין "מאדי" פרז, נמצאת במערכת יחסים לא בריאה לסירוגין עם נייט, מקובלת ובעלת ביטחון עצמי גבוה מאוד.
היא מתמודדת עם דיכאון וחרדת נטישה.
חברתה הטובה ביותר היא קאסי.
סידני סוויני - קסנדרה "קאסי" הווארד, אחותה הגדולה של לקסי; שעברה המיני רודף אחריה.
נוטה להתאהב בקלות מה שמניע אותה לעשות דברים פזיזיים.
בעונה השנייה סופר כי היא יהודייה מצד אימה.
מוד אפאטאו - אלכסי "לקסי" הווארד, אחותה הצעירה של קאסי; וחברתה הטובה של רו מהילדות.
ביישנית אשר מחשיבה את עצמה כ"צופה מן הצד".
חלומה הוא להיות תסריטאית ובמאית.
בעונה השנייה סיפרה כי היא יהודייה מצד אימה.
בעונה השנייה מתרקמת מערכת יחסים לא מוגדרת בינה לבין פזקו.
אנגוס קלאוד - פזקו, סוחר סמים מקומי שנשר מהלימודים כדי לעזור לטפל בסבתו, שאכפת לו מפיכחותה של רו ואף בשלב מסוים מסרב למכור לה סמים.
בעונה השנייה נרמז כי בינו לבין לקסי מתפתחת מערכת יחסים רומנטית.
סטורם ריד - ג'יה בנט, אחותה הצעירה של רו.
אריק דיין - קאל ג'ייקובס, אביו של נייט; אשר מסתיר ממשפחתו סודות.
ברבי פריירה - קת'רין "קאט" הרננדז, נערה בעלת בעיות תדמית גופנית, שמתחילה לחקור את מיניותה.
ניקה קינג - לזלי בנט, אמן של רו וג'יה.
אלג'י סמית' - כריס מקיי, כוכב פוטבול מוכשר המתקשה להסתגל לחייו החדשים בקולג'.
אוסטין אברמס - אית'ן לואיס, בן-זוגה של קאט.
אלאנה אולבאך - סוז האוורד, אמן של לקסי וקאסי.
ויל פלץ - לוק קאסטן
סופיה רוז וילסון - בי.
טיילר וטריסטיאן טימונס - טרוי ורוי מקיי
ג'בון וולטון - אשטריי, ילד המתגורר עם פזקו וסוחר בסמים.
ב-1 ביוני 2017, הוכרז שרשת HBO הזמינה עיבוד לסדרת הטלוויזיה הישראלית "אופוריה", שנוצרה על ידי רון לשם, דפנה לוין וטמירה ירדני.
הסדרה התעתדה להיכתב על ידי התסריטאי סם לוינסון, שמשמש גם כמפיק בפועל של הסדרה לצדם של לשם, לוין, ירדני, הדס מוזס ליכטנשטיין, מירית טובי, יורם מוקדי וגארי לנון.
ב-13 במרץ 2018 נשיאת "HBO", קייסי בלויס, הודיעה בכנס של ה-INTV בירושלים, שהרשת הזמינה את ההפקה כפיילוט.
עוד הוכרז שאולפני "A24 Television" ישמשו כחברת ההפקה של הפיילוט.
ב-27 במרץ 2018 הוכרז שהבמאית אוגסטין פריזל תביים את פרק הפיילוט ותשמש כמפיקה בפועל.
ב-30 ביולי 2018, הוכרז ש-"HBO" הזמינה את הסדרה באופן רשמי.
בנוסף, הוכרז כי כל פרק של הסדרה ייכתב על ידי לוינסון.
בנובמבר 2024, פורסם כי העונה השלישית של הסדרה תתחיל הפקה בינואר 2025, כשלוש שנים לאחר עליית העונה השנייה.
העונה תכלול 8 פרקים, ואושרה על ידי מנהל HBO/Max, קייסי בלויס.
למרות שמועות על קונפליקטים בלוח הזמנים של השחקנים, בלויס הבהיר כי ההפקה תימשך כמתוכנן.
HBO עצרה את ההפקה במקור כדי לוודא שהעונה השלישית תעמוד בקנה אחד עם שתי העונות הקודמות מבחינה יצירתית.
העונה השלישית תכלול קפיצה בזמן, כפי שזנדאיה סיפרה בעבר.
היא הסבירה כי יש גבול לדרמות של תיכון שניתן להתמודד איתן, וכי הקפיצה בזמן תאפשר לראות את הדמויות בהקשר רחב יותר, מעבר לחוויות שלהן בתיכון.
בפברואר 2025, פורסם כי החלה הפקת העונה השלישית.
ב-5 ביוני 2018, הוכרז שזנדאיה, סטורם ריד, מוד אפאטו, בריאן "אסטרו" בראדלי, אריק דיין, אנגוס קלאוד, אלקסה דמי, ג'ייקוב אלורדי, ברבי פריירה, ניקה קינג, האנטר שפר וסידני סוויני יככבו בפיילוט עבור הסדרה.
ב-31 באוקטובר 2018 נודע שאלג'י סמית' יחליף את בריאן בראדלי בתפקיד שבראדלי גילם בפרק הפיילוט.
עוד נודע שאוסטין אברמס לוהק לתפקיד משני בסדרה.
פריירה הודיעה שלא תחזור לעונה השלישית.
ב-11 במאי 2019, פורסם הטריילר הראשון עבור הסדרה.
אופטוגנטיקה היא טכניקה ביולוגית המשלבת הנדסה גנטית וטכנולוגיות מעולם הפיזיקה, כגון פולסים מהירים ומדויקים של אור ושימוש בסיבים אופטיים, לצורך עירור או השתקת פעולתם של רשתות תאי עצב (נוירונים) ספציפיים שעברו אפנון עצבי (נוירומודולציה) בעזרת גירוי אופטוגנטי ספציפי מאוד.
גישות אופטוגנטיות אלו מהוות מהפכה בתחומי הביולוגיה וחקר המוח, הפעלה ספציפית של נוירונים במוח מאפשרת מחקר ברזולוציה גבוהה של שליטה במוח, הבנה מדויקת לתפקוד המוח ותפקוד נוירונים ספציפיים.
כמו כן, שליטה בהתנהגותם של בעלי חיים ומציאת מנגנונים של מחלות נוירולוגיות שונות.
אופטוגנטיקה הוא תחום מחקרי חדשני בנוירוביולוגיה, נוירופיזיולוגיה וחקר המוח.
בשנת 2010, נבחר תחום האופטוגנטיקה כתחום השנה – "Method Of The Year" – מבין תחומי המדע וההנדסה מטעם הכתב עת המדעי של Nature Methods.
מנגנון פעולה של תאי עצב
תאי עצב מופעלים על ידי שינויים אלקטרו-כימיים בתאים, המאפשרים תרגום של מפל ריכוזים כימי ליצירת זרם חשמלי (פוטנציאל פעולה).
יכולת זו מושגת על ידי תעלות יונים שונות הנמצאות בקרום התא של הנוירונים, אשר נפתחות בהתאם לסיגנלים שונים, דבר שגורם להכנסה של יוני נתרן אל תוך התא.
פעולה זו יוצרת פוטנציאל חשמלי לאורך ממברנת התא שעובר לאורך האקסון במהירות עד לסינפסה, או נקודת מפגש עם תא שכן.
בקצה האקסון הפוטנציאל גורם לפתיחת תעלות סידן שגורמות לשחרור בועיות שמכילות נוירוטרנסמיטור כלשהו.
הנוירוטרנסמיטור נקשר לקולטנים שנמצאים על התא השכן ובכך נותנות אות לעירור או אינהיביציה של אותו תא שכן.
אופטוגנטיקה מהווה שיטה של מעקף לפוטנציאל הפעולה, על ידי שימוש בהנדסה גנטית, ניתן לשלוט בהפעלה יזומה ומדויקת של נוירונים באמצעות אור.
יכולת זו מתאפשרת על ידי חלבונים מיוחדים המכונים אופסינים (Opsins) אשר משמשים כקולטן עצבי רגיש לאור ביצורים חיים (פוטורצפטור) וקיימים בצמחים שמייצרים אנרגיה בתהליך הפוטוסינתזה.
סוגים שונים של אופסינים קיימים למשל ברשתית העין האנושית, ומאפשרים המרה של אור לפעילות חשמלית נוירולוגית.
אופסינים הם חלבונים המקודדים בדנ"א של היצור, בעזרת הנדסה גנטית ונוירומודוליה ניתן לשתול אופסינים על פני נוירונים שבאופן נורמלי וטבעי לא אמורים לבטא אותם.
ברגע שנוירון מקודד ומבטא את האופסין, ניתן לגרות אותו להפעילו על ידי שימוש באור.
דבר שמאפשר גירוי ספציפי לתאי עצב רצויים לצורך מחקר.
צ'נלרודופסין הוא חלבון ממשפחת האופסינים שמורכב מחלבון ופיגמנט.
קליטה של פוטון באורך גל מסוים בסדר גודל של מילי-שניות משנה את קונופורמציית הפיגמנט, שמשפיעה על מבנה החלבון שאליו הוא קשור.
החלבון משמש כתעלת יונים בממברנה ושינוי המבנה גורם לפתיחת התעלה ומעבר של יוני נתרן אל תוך התא.
על ידי השימוש בטכנולוגיה של הנדסה גנטית ניתן להחדיר לנוירון תעלות מגיבות לאור, חוקרים לקחו את הגן של צ'נלרודופסין והשתילו אותו לתאי מטרה ספציפיים.
כשחשפו את המערכת העצבית לאור כחול, אותם נוירונים בהם התבטא הגן עוררו בשל פתיחת תעלות הנתרן.
כך, בעזרת סיבים אופטיים והנדסה גנטית – אופטוגנטיקה, ניתן לערר נוירונים בודדים באזורים ספיציפיים שמעוניינים לחקור.
מאז 1979, פרנסיס קריק קבע שיכולת גירוי יזומה של תאי עצב ספציפיים תהווה מהפכה בתחום מדעי המוח, והשעיר על כך שגירוי עשוי להתבצע על ידי טכנולוגיה משמשת באור לשליטה ספציפית בנוירונים, אך באותה תקופה של מדע לא הייתה טכנולוגיה שמאפשרת לנוירונים להיות רגישים ומגיבים לאור.
התגלית של התעלות המגיבות לאור – צ'נלרודופסינים – מיוחסת לפרופסור פיטר היגמן מאוניברסיטת הומבולדט של ברלין בשיתוף פעולה עם הביופיזקאי ג'ורג' נאגל.
תגלית זו נחשבת כבסיס לפיתוח התחום של אופטוגנטיקה.
התגלית והפיתוח של אופטוגנטיקה מיוחס בעיקר לקארל דייסרוס, פרופסור לביו־הנדסה ופסיכיאטריה באוניברסיטת סטנפורד, ומדען המוח האמריקאי אדוארד בוידון מהמכון הטכנולוגי של מסצ'וסטס (MIT).
המפגש בין שני התחומים של הנדסה גנטית ואופטיקה התרחש במעבדתו של קרל דייסרות' שהוא היה הראשון שהשתמש בטכנולוגיה של הנדסה גנטית כדי להחדיר לנוירון תעלות מגיבות לאור.
המאמר הראשון שדיווח על נוירון אנושי או של חיה המגיב לאור פורסם באוגוסט 2005.
בשנת 2016, הוענק פרס הארווי שהוא הפרס המדעי היוקרתי ביותר שמעניק הטכניון, לפרופ' קרל דייסרות' מאוניברסיטת סטנפורד ולפרופסור פיטר היגמן מאוניברסיטת הומבולדט של ברלין.
הם קיבלו אותו על גילוי מולקולות האופסין המעורבות בחישת אור בתאי מיקרואורגניזמים – צ'נלרודופס-2 ועל ניצולן בפיתוחה של האופטוגנטיקה.
פיתוח תחום האופטוגנטיקה חילק את מדעי המוח לשתי תקופות "לפני" ו"אחרי"; אופטוגנטיקה נחשבת להיות השיטה הכי מדויקת לגרות את המוח, בהשוואה לגירוי חשמלי או מגנטי, היא יותר ספציפית – עובדה זו משמעותית במיוחד מכיוון שבאותו אזור במוח יכולות להיות שני תאי עצב שמתמחות ועובדות בתפקודים שונים לגמרי.
כך ניתן יהיה להשתמש בשליטה אופטית בנוירונים ספציפיים כדי להבין טוב יותר כיצד פועל המוח האנושי.
עם ידע הולך וגובר על מעגלים עצביים, החוקרים יהיו מוכנים יותר לפתח טיפולים יעילים למאבק במחלות נוירולוגיות או פסיכיאטריות.
ניסויים נערכים כעת רק על אורגניזמים מודליים כמו עכברים ודגים.
זה נובע מהעובדה שיש להשתמש בנגיפים להעברת רודופסינים – החלבונים שנמצאים בליבה של השיטה – לתאים.
דוגמאות לאורגניזמים המשמשים במחקר המדעי
תולעים נימיות (שם מדעי: Nematoda, מכונות גם נמטודות)
נחשב כמודל רב עוצמה למחקרים אופטוגניים, משמשת בדרך כלל במחקר בסיסי בגלל שקיפותה, בגנים שלה יש הומולוגים אנושיים, המאפשרים מחקרים מולקולריים הרלוונטיים גם לביולוגיה אנושית (Lai, Chou, Ch'ang, Liu, & Lin, 2000).
עם 302 נוירונים מערכת העצבים שלה ניתנת לניהול טובה יותר מזו של בעלי חיים אחרים.
elegans יכול לפעול בדומה לאזורי מוח אצל יונקים.
בתולעים ניתן לבצע תהליך הפוך לאקסטציה מהירה.
על ידי תעלות Halorhodopsin שגורמות לאינהביציה מהירה ופועלות בארוך גל גדול יותר, כך שעקב הפעלת אור צהוב התולעה מפסיקה לנוע כתוצאה מאינהבציה של הנוירונים.
חיה זו נחשבת למודל טוב לחקר תרופות או מנגנונים המעורבים במחלות נוירולוגיות.
בנוסף לכך שהגנום שלו קטן יחסית, פשוט ומאופיין נכון לעכשיו, הוא מכיל אחוז גדול מהגנים הידועים כמעורבים במחלות אנושיות.
רק לאחרונה הוכנסו למוחם כמה גרסאות של Channelrhodopsin-2 ) ChR2) המספקות רגישות לאור, ביטוי ויציבות מספיקים כדי לנטרל יעילות תאי עצב מרכזיים במוח של זבובים מבוגרים.
כאן מתמקדים בגרסה המספקת כעת יעילות פוטו-גירוי גבוהה ביותר, ChR2-XXL.
מדגימים את השימוש בכלי האופטוגנטי הזה על ידי החלתו על פרדיגמת למידה חושנית של חוש הריח.
הפעלה אופטוגנטית של אוכלוסייה של נוירונים המשחררים דופמין מחקה את התכונות המחזקות של הלם חשמלי עונשי המשמש בדרך כלל כגירוי לא מותנה.
בצירוף מקרים זמני עם גירוי ריח, פעילות עצבית זו המושרה באופן מלאכותי גורמת ללמידה של אות הריח ובכך ליצור זיכרון הנגרם על ידי אור.
זהו מודל בעל חיים טוב למחקרים אופטוגנטיים עקב הקלות ביצירת מניפולציה גנטית, פיתחה קבוצת Stanford Bio-X מכשיר מושתל אופתוגני לעשות מניפולציות למעכות העכבר הנוירולוגיות.
המכשיר ביכולתו להפעיל או להשבית נוירונים, בדקו התנהגות העכברים בתדירות ומקומות שונים של ההארה של המכשיר (אור כחול) .
דג הזברה הוא חי מודל טוב להצגת התנהגויות כימות בקלות כגון למידה, שינה, התמכרות, בנוסף, הגנום והמנגנונים הגנטיים המעורבים בוויסות ההתפתחות נשמרים מאוד ביחס לבני אדם.
חוקרים במעבדת "Isacoff Lab" יישמו אופטוגנטיקה בזחלי דג הזברה כדי לזהות נוירונים חדשים המפעילים את ה־CPG (מחולל דפוסים מרכזי) (Wyart et al., 2009).
ה־CPG הוא מעגל עצבי המעורב בתנועה המייצר פקודות מוטוריות תקופתיות לתנועות קצביות כמו שחייה ספונטנית.
לשם כך, המעבדה ביטאה את ה־OP של LiGluR בתתי-משנה שונים של תאי עצב השדרה באמצעות מערכת ה־Gal4 / UAS.
זה יצר קווי דגים עם קבוצות נוירונים שונים שניתן היה להפעיל באמצעות אור.
נכון לשנת 2020, מספר ממצאים חשובים מיוחסים לשיטת אופטוגנטיקה, להלן דוגמאות:
גילוי כיצד מצבים התנהגותיים מורכבים (כמו חרדה) נובעים מתכונות של מצב אישי (כולל שינויים בנשימה והתנהגות להימנעות מסיכון) ,ורכיבי מעגל המוח האחראיים במצבים אלה.
אופטוגנטיקה אפשרה לנו לעשות מנופלציה ספציפית ליחידות עבודה (נוירונים שונים) באותו אזור, ובך לפשט ולהתחיל במיפוי בתוך המוח.
זיהוי הרכבי התאים המבוקשים (engrams) הנמצאים בבסיס הזיכרון וניצולם של מפעילים אופטוגנטיים כדי להגביר ולהקטין את הפעילות באותם נוירונים כדי לגלות כיצד הרכבים אלה שולטים על הפרדתם או שילובם של זיכרונות בודדים.
הארת (זיהוי) קבוצת התאים האחראית על כונני הישרדות (רעב, צמא, איזון אנרגיה, נשימה, חשק...) שוני בין תאי העצב דורש התערבות של אופטוגנטיקה.
קביעת תאים ספציפיים ונתיבים עצביים השולטים בדפוסי פעולה מוטוריים תקינים ולא תקינים.
שאלה ארוכת שנים בתחילת התנועה נענתה בניסויים אופטוגנטיים שחשפו את התפקידים ההבדלים של מסלול ישיר מעורבתי מול מחשבים עקיפים.
בנוסף להגברת ההבנה בנוגע לוויסות תנועה אדפטיבית, לתובנה זו יש רלוונטיות קלינית גם לפרקינסוניזם ולהפרעות קשורות.
פתרון המעגלים העצביים ודפוסי הפעילות המדויקים המניעים התנהגות חברתית, כולל הזדווגות ותוקפנות.
תגלית זו התאפשרה מאחר שאופטוגנטיקה אפשרה מניפולציה של אזור קטן מאוד בעומק המוח (ולא אזורי מוח או סיבי מעבר הסמוכים).
בעתיד – ההתקדמות המדעית בתחומים רבים עשויה להקל על ידי המשך פיתוח של:
אופסינים יעילים יותר הניתנים להתאמה אישית לכל דרישה ניסיונית
שיטות משופרות למיקוד אופסין אחד או יותר לתאים ספציפיים
דרכים טובות יותר למקד אור על תא בודד או בתאים מרובים בתבנית זמנית ספציפית
מעבר לייצור אופסינים גדולים, מהירים וחזקים יותר, אופטוגנטיקה יכולה להיות משולבת באופן מלא יותר עם טכנולוגיות אחרות המשמשות ללימודי מעגלים במוח, כולל אלקטרופיזיולוגיה וסידן או דימות מתח.
חלה התקדמות בולטת לעבר מטרה זו.
עם זאת, כדי להעריך את תפקוד המוח באופן מלא, פירוק המעגלים המורכבים המעורבים עשוי להיות תנאי הכרחי, אך לא מספיק.
זה עשוי להיות קריטי להבנת התפקידים של הגומלין והמעבר בין הרבים המעבירים העצביים, המעבר העצבי, האיתות התאי ומולקולות מוח אחרות.
התובנות המדעיות הבסיסיות לגבי תפקוד המוח הניתנות באופטוגנטיקה (במיוחד כאשר משתמשים בהן בשילוב עם טכניקות אחרות) כמעט בלתי מוגבלות.
חוקרים משתמשים במגוון כלים בכל מיני שיטות כדי לחקור את הבסיס של תפקוד המוח (למשל, מהזיכרון ועד ההומאוסטזיס) ותפקוד לקוי (למשל, מאוטיזם ועד מחלת אלצהיימר).
התחום משתנה גם הוא במהירות ויום אחד האופטוגנטיקה עשויה לשפוך אור על 'הבעיות הקשות' של מדעי המוח, כמו הבסיס העצבי של התודעה.
אבל האם אי-פעם תשתמש באופטוגנטיקה לטיפול במחלות?
מספר ניסויים קליניים כבר נערכים, ותוצאותיהם צפויות בשקיקה.
עם זאת, במקום להשתמש באופטוגנטיקה לטיפול ישיר בחולים, סביר יותר שטיפולים חדשים להפרעות מוח (והפרעות אחרות) יופקו מסוגי המחקר המתאפשר על ידי האופטוגנטיקה.
אפילפסיה היא בין ההפרעות שנחקרו באופן נרחב.
אפילפסיות חלקיות מאופיינות בהתקפים הנובעים מפעילות עצבית מעודדת יתר המגיחה מאזור מוקד.
על סמך מיקוד ההתקפים המכווץ נראה כי ניתן ליירט התקפים חלקיים על ידי כיבוי חריף של נוירונים מעוררים באמצעות אופטוגנטיקה.
ביטוי של אופינים חיידקים רגישים לאור הוא גישה מבטיחה להחזרת הראייה במחלות ניווניות רשתית ללא צורך בניתוח פולשני.
כלים באופטוגנטיקה יכולים לבוא לידי ביטוי גנטית בתתי אוכלוסיות שונות של תאי עצב ברשתית באמצעות וקטורים ויראליים.
הרעיון המרכזי של האופטוגנטיקה הוא להמיר נוירוני רשתית בלתי רגישים למצבים "פוטו-קולטנים".
הצלחת המאמצים הללו תהיה תלויה ביכולת לשלוח גנים ואור בבטחה וביעילות לנוירונים – ללא הישג קל.
"אנו יכולים להשתמש בכלים אלה לעקרונות טיפול אמיתיים", טוען מדען המוח האמריקאי אדוארד בוידון מהמכון הטכנולוגי של מסצ'וסטס (MIT).
אופטיבס בע"מ היא חברת מחשוב ישראלית המפתחת ומספקת שירות מחשוב ענן לתכנון ותפעול תחבורה ציבורית.
החברה הוקמה ב-2014 על ידי עמוס חג'אג', מנכ"ל החברה, ואיתן ינובסקי, סמנכ"ל הטכנולוגיות, שהכירו במהלך לימודיהם לתואר ראשון.
יו"ר החברה הוא אהוד רוקח.
במאי 2022 העסיקה החברה למעלה מ-300 עובדים במטה החברה בתל אביב ובמשרדיה בארצות הברית, באנגליה, בברזיל, בצ'ילה, בצרפת ובגרמניה.
תוכנת הענן של החברה מספקת, באמצעות מחשוב ענן בפלטפורמת AWS, שירותי תכנון ותפעול לחברות תחבורה ציבורית, בהן החברות הישראליות אגד, דן, קווים ומטרופולין ולגופים נוספים המארגנים הסעות בהיקף נרחב, כגון רשויות מקומיות וחברות גדולות, בהן החברות פייסבוק, אפל, אמזון ומיקרוסופט.
התוכנה מקצה אוטובוסים ונהגים למסלולים הנדרשים, בהתאם לאילוצי תפעול, רגולציה, תנאי עבודה, מצב התנועה ועוד.
התוכנה מקבלת בזמן אמת עדכונים על מיקומו של כל אוטובוס לקוחות החברה ערכו בשנת 2021 יותר מ-92 מיליון נסיעות היותר מאלף ערים.
באפריל 2022 רכשה החברה את חברת טריליום האמריקאית, העוסקת בהנגשת מידע לנוסעים בתחבורה ציבורית.
בנובמבר 2017 גייסה החברה 12 מיליון דולר, בהובלת קרן פיטנגו, Verizon Ventures וסר רונלד כהן.
בדצמבר 2018 גייסה החברה 40 מיליון דולר, בהובלת אינסייט פרטנרס.
במרץ 2021 גייסה החברה 107 מיליון דולר.
במאי 2022 השלימה החברה גיוס של 100 מיליון דולר לפי שווי של 1.3 מיליארד דולר והפכה לחד-קרן.
אופטימוס או בכינויו השגור טסלה בוט , הוא רובוט דמוי אדם לשימוש כללי, שנמצא בפיתוח על ידי חברת טסלה.
הרובוט הוכרז באירוע "יום הבינה המלאכותית" של טסלה ב-19 באוגוסט 2021. מנכ"ל החברה אילון מאסק טען במהלך האירוע כי טסלה ככל הנראה תבנה אב טיפוס עד 2022.
ב-7 באפריל 2022, דמות של הרובוט הוצגה במתקן הייצור ג'יגה טקסס של טסלה במהלך אירוע ה"Cyber Rodeo".
מאסק אמר שהוא מקווה שהרובוט יהיה מוכן עד 2023 וטען כי האופטימוס יוכל בסופו של דבר לעשות "כל מה שבני אדם לא רוצים לעשות".
ביוני 2022 הכריז מאסק על אב הטיפוס הראשון שטסלה קיוותה לחשוף באירוע "יום הבינה המלאכותית" השני, מאוחר יותר ב-2022, וכתב בטוויטר שהוא לא ייראה כמו הדגם שהוצג באירוע ה"Cyber Rodeo".
בספטמבר 2022, אבות טיפוס פונקציונליים באופן חלקי של אופטימוס הוצגו ב"יום הבינה המלאכותית" השני של טסלה.
אב טיפוס אחד היה מסוגל ללכת על הבמה וגרסה אחרת, אלגנטית יותר, יכלה להזיז את זרועותיה.
בספטמבר 2023 פרסמה חברת טסלה סרטון של אב טיפוס של הרובוט מבצע משימות שונות כמו: מיון בלוקים צבעוניים לפי צבע, לאתר את איבריו בחלל, ועוד פעולות שונות.
בצירוף הודעה כי התוכנה ברובוט מורכבת מרשתות נוירונים מקצה לקצה: משלב החישה ועיבוד התמונה ועד שלב פעולות התגובה.
בדצמבר 2023 פורסם סרטון ויראלי שזכה לעשרות מילוני צפיות בו רובוט אופטימוס יורה על טסלה סייברטראק, אולם אילון מאסק הבהיר שהסרטון אינו אמיתי
ב-13 בדצמבר 2023, עמוד ה-X של מאסק פרסם סרטון שכותרתו "Optimus" בו הוא מראה את ה"אופטימוס דור 2" הולך ומראה תכונות חדשות, כמו ריקוד ובישול ביצה.
תכונות אלו מציגות התקדמות ביכולות הרובוט כיוון שהן דורשות תנועות חלקות ועדינות.
ה"אופטימוס דור 2" רזה יותר ושוקל 10 ק"ג פחות.
דור 3 של רובוט האופטימוס (Optimus Gen 3) נמצא בשלבי פיתוח מתקדמים, עם תחילת ייצור מתוכננת לאמצע 2026. גרסה זו כוללת שיפורים בעיצוב, בידיים עם 22 דרגות חופש בידיים, חיישני מגע משודרגים, ומנועים משופרים לשיפור דיוק וגמישות.
מטרת השדרוגים היא לאפשר לאופטימוס לבצע משימות ביתיות מורכבות, כמו טיפול בחפצים עדינים או עזרה בבית.
תחילת המכירות לקהל הרחב צפויה לאחר הפעלה פנימית במפעלי טסלה.
אופטימוס מתוכנן להיות בגובה 173 ס"מ ובמשקל 57 ק"ג.
על פי המצגת שהוצגה במהלך אירוע יום הבינה המלאכותית, אופטימוס מתוכנן להיות "נשלט על ידי אותה מערכת AI שמפתחת טסלה עבור מערכת הסיוע המתקדמת לנהג המשמשת במכוניות שלה".
הוא יכול לסחוב עד 20 ק"ג, להרים אנכית חפצים במשקל עד 68 ק"ג וללכת במהירות של 5 קמ"ש.
המשימות שהאופטימוס יכול ומיועד לבצע הן משימות "מסוכנות, חוזרות על עצמן ומשעממות", כמו מיון חפצים, עזרה בייצור במפעלי טסלה ועוד פעולות שנחשבות לסזיפיות ומשעממות.
אופטוס היא חברה בתחום הטלקומוניקציה והמדיה שפועלת בעיקר באוסטרליה.
החברה נמצאת בבעלות מלאה של חברה Singtel מסינגפור.
בשנת 2022 היא סיפקה שירותים לכ-10 מיליון לקוחות והייתה החברה השנייה בתחום באוסטרליה אחרי טלסטרה (כ-22 מיליון לקוחות).
החברה הוקמה בשנת 1981 בשם AUSSAT Pty Limited על ידי ממשלת אוסטרליה.
היא שיגרה את הלוויין הראשון שלה בשנת 1985. לוויין זה איפשר לה לספק שירותי תקשורת אזרחית, תקשורת צבאית ושירותי טלוויזיה לאזורים מרוחקים ברחבי אוסטרליה.
בשנת 1994, לאחר שהחברה פעלה בהפסד ובעקבות החלטת ממשלת אוסטרליה לפתוח את שוק התקשרות האוסטרלי לתחרות, הוחלט ללהפריט את החברה והיא נמכרה לקבוצת חברות שכללה את תאגיד התקשורת הבריטי "כייבל אנד ויירלס" ולחברת התקשרות האמריקאית "בלסאות'".
לאחר הפרטה "אופטוס" החל להתחרות בטלסטרה בשוק שיחות הטלפון.
החל משנת 1995 החברה פועלת בתחום טלוויזיה בכבלים בעזרת חברה Optus Television.
בהמשך החברה החלה לפעול גם כספק שירותי אינטרנט ולספק שירותי תקשורת סלולרית.
בשנת 1997, הגדילה חברת "כייבל אנד ויירלס" את החזקתה בחברה והפכה לבעלת השליטה בה.
בשנת 2001 מכרה "כייבל אנד ויירלס" את החברה ל"סינגטל" מסינגפור תמורת כ-9.9 מיליארד דולר.
באותה שנה גם הקימה מיזם משותף, בשותפות עם קבוצת וירג'ין, במסגרתו הוקמה רשת סלולרית וירטואלית תחת המותג "וירג'ין מובייל".
ב-2018 הודיעה על סגירת המיזם.
החל משנת 2003 חברת הטכנולוגיה הישראלית "גילת רשתות לווין" החלה לספק ל"אופטוס" תחנות לוויין זעירות (VSAT) וציוד לתחנת הבסיס (HUB) עבור שירותי תקשורת לאזורים מרוחקים.
החוזה החל כפרויקט של הממשלה האוסטרלית עם "אופטוס", לאספקת שירותי לימוד מרחוק לעיירות וכפרים מבודדים במדינה.
בהמשך הורחבה הפריסה של הציוד של "גילת" מספר פעמים והיא סיפקה עשרות אלפי תחנות עבור שירותי תקשורת לארגונים, משרדי ממשלה ולקוחות עסקיים של "אופטוס".
בנוסף באותה תקופה רכשה מערכות תקשורת אלחוטיות בפס-רחב מחברת סרגון נטוורקס הישראלית; ומערכות לתשתית החיוב וגבייה שלה מחברת "אקזקט" (Xacct) (שאחר כך מוזגה לתוך "אמדוקס").
בספטמבר 2022 החברה סבלה מהתקפת סייבר.
הערכה הייתה שנתונים של כ-9.8 מיליון לקוחות נגנבו.
באוקטובר ממשלת אוסטרליה החליטה על הקמת ועדת חקירה לבדיקת צורת טיפול החברה בפרשה ונוהלי אבטחה שלה.
ביום רביעי ה-8 בנובמבר 2023 מההשעה 4 בבוקר (שעון מקומי), בעיה לא ידועה גרמה להפסקה כלל ארצית בשירותי החברה.
ההפסקה השפיעה ישירות על יותר מ-10 מיליון לקוחות, כולל שירותים ממשלתיים ועסקים.
לקוחות דיווחו שהטלפונים שלהם הראו 'SOS' במחוון האותות וזה סימן לכך שהרשת הרגילה מושבתת, אך לטלפונים ניידים עדיין הייתה גישה לרשתות חלופיות במקרה של שיחת חירום; עם זאת, טלפונים קוויים של Optus הושבתו כליל.
ההפסקה השפיעה גם על מגזר הבנקאות וגרמה לעיכובים מסיביים בתנועת הרכבות.
בנוסף, גם ספקיות האינטרנט המקומיות Dodo ו-Amysim, שניהן מסתמכות על רשת Optus כמשווקים שלה, מה שגרם להפסקות שירותים ברחבי אוסטרליה.
שבועיים לאחר התקרית הזאת, מנכ"לית החברה, קלי באייר רוסמרין, הודיעה על התפטרותה.
סיבת התקלה הייתה בעיה בBGP.
סדרת לוויינים הראשונה Aussat A החלה לפעול בשנת 1985. הלוויין הראשון שוגר לחלל בעזרת מעבורת החלל דיסקברי כחלק ממשימה STS-51-I.
לוויין נוסף שוגר בשנת 1985 ולוויין השלישי בשנת 1987. הלוויינים נבנו על ידי יוז איירקראפט.
לווייני הדור השני Optus B נבנו על ידי אותו יצרן והם שוגרו ממרכז שיגור הלוויינים שיצ'אנג.
זה היה המקרה הראשון שלווייני תקשורת שנבנו בארצות הברית קיבלו אישור להיות משוגרים משטח סין.
לוויין ראשון שוגר בשנת 1992 ופעל עד לשנת 2008. שיגור לוויין שני נכשל.
לוויין שלישי שוגר בשנת 1994.
לוויין מטיפוס Optus C מומן על ידי ממשלת אוסטרליה והיה מיועד לתקשורת צבאית ואזרחית.
הוא נבנה על ידי SSL בשיתוף פעולה עם מיצובישי.
החל משנת 2006 החלו שיגורים של לוויינים Optus D ממרכז החלל הגיאני.
מסדרה זו שוגרו 3 לוויינים (אחרון בשנת 2009.
בשנת 2010 שוגר לוויין Optus 10. משקלו כ-3,200 ק"ג והוא הלוויין הגדול של החברה.
לוויין נוסף מתוכנן לשיגור בשנת 2025.
בשנת 2024 שוגר לוויין Optus X לצרכים צבאיים.
אוּפוֹרְיוֹן מִכַלְקִיס היה משורר ומדקדק יווני מהמאה ה-3 לפנה"ס.
אופוריון נולד בכלקיס שבאוויה במהלך האולימפיאדה ה-126 (276–272 לפנה"ס).
הוא בילה את מרבית חייו באתונה, שם צבר הון רב.
לאחר שלמד פילוסופיה עם לקידס מקירנה ועם פריטניס, היה לתלמידו ולארומנוס של המשורר ארכבולוס.
בשנת 221 לערך הוזמן על ידי אנטיוכוס השלישי לחצרו בסוריה.
הוא סייע בהקמתה של ספריית אנטיוכיה המלכותית, שם שימש ספרן עד מותו.
הוא כתב אפוסים מיתולוגיים, קינות ערגה, מכתמים ושיר סאטירי אחד.
מיוחסות לו גם יצירות פרוזה על העת העתיקה ועל היסטוריה.
בדומה לליקופרון, הוא השתמש בביטויים ארכאיים ומיושנים, והאופי המלומד של הרמזיו הפך את שפתו למעורפלת מאוד.
קינותיו זכו להערכה רבה מצד הרומאים, והופיעו להן חיקויים מאת קורנליוס גאלוס וגם על ידי הקיסר טיבריוס.